Yanzu-yanzu: Yan Boko Haram sun budewa motar sojoji wuta, akalla mutane 9 sun hallaka ▷ Legit.ng
Yanzu-yanzu: Yan Boko Haram sun budewa motar sojoji wuta, akalla mutane 9 sun hallaka
11 days ago 2005 views by Humaira Samaila
Akalla mutane tara sun rasa rayukansu da yammacin jiya yayinda yan tada kayar bayan Boko Haram suka budewa motar sojoji wuta a babban titin Maiduguri/Ngala ranan Alhamis, jaridar Sahara Reporters ta bada rahoto.
Wannan hari ya faru ne a Musena da Logmani misalin karfe shida na yamma.
Yan Boko Haram sun budewa motar sojojin wuta tare da kashe fasinjoji takwas da soja daya. Sauran fasinjojin sun arce cikin daji.
"Majiyar ya bayyana cewa: “Mun kai ziyara wajen ranan Juma’a. Mutane tara sun rasa rayukansu; mutanen nan basu da tausayi, sun yiwa wani direba ruwan harsasai kuma suka kona sauran,”
“Akalla motoci biyar masu dauke da kayayyakin masarufi sun bace kuma yan ta’addan sun kona wasu motoci shida, har da babban mota.”
Wannan abu na faruwa ne kimanin sa’o’I 24 bayan wadannan yan ta’adda suka kai hari kauyen Kareto, kimanin kilomit 20 daga birnin Damaturu a jihar Yobe.
KU KARANTA: Hukumar Kwastam ta damke kwantena cike kayan Sojoji da makamai a jihar Ribas
Bead designs Chioma Jesus Jamb 2018 Love messages GOtv Nigeria
47 minutes ago 1375 views
PDP na kulla wani makirci don lashe zaben 2019 – Kungiya